cyanic-selkie/wikianc huggingface dataset:
Infrabel-Linn 162
Historesche Kontext
Gebaut gouf se als bëllegen Transportwee tëscht Namur, als Haaptstad vu Wallounien, an de fréiere lëtzebuergeschen Territoiren op der Grenz mam Grand-Duché. D'Ardenne sinn e schwieregen Terrain fir eng Eisebunnslinn ze bauen, wëll et vill Koppen a Baache gëtt déi sech dacks unenaner reiwen an net vill Plaz fir grouss Konstruktioune loossen. Et kann een haut nach un der Streck gesinn, a wéi engem Ëmfang 1858 probéiert gouf d'Käschte kleng ze halen. Op där 146 Kilometer laanger Streck gëtt et keen eenzegen Tunnel a keng gréisser Bréck, wouwéinst d'Streck plazeweis eng Pente vu 16 Promill huet. Donieft hunn d'Constructeure plazeweis Kéiere vu bis zu 90° gebaut, beispillsweis an de Kéiere vu Mirwart.
Zukunft
Et gëtt Pläng d'Streck mat enger neier 25kV Wiesselstroumcatenaire z'equipéieren an d'Spannung deementspriechend ze modifizéieren. Mëtt 2011 stoungen déi néi Poteauen um Stéck tëscht der Lëtzebuerger Grenz an der Gare zu Arel a plazeweis tëscht Libramont a Jemelle.
Grand Prix de Denain 2018
Déi '''60. Editioun vum Grand Prix de Denain''' gouf den 18. Mäerz 2018 gefuer. Se stoung um Kalenner vun der UCI Europe Tour 2017 an der Kategorie 1.HC. Et war déi 2. Kompetitioun fir d'Coupe de France 2018.
Saint-Auban-d'Oze
Saint-Auban-d'Oze ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Messier 105
De Messier 105 (och als NGC 3379 bezeechent) huet eng visuell Magnitude vu +9,50 mag. Déi hell elliptesch Galaxis mat enger Flächenausdeenung vu 5,1' × 4,7' läit am Stärebild Leo. Si gehéiert zu der M96-Grupp.
Héichopléisend Fotoe vum Hubble-Weltraumteleskop weisen ëm dat zentraalt Schwaarzt Lach eng rankfërmeg Struktur, déi séier rotéiert. No Berechnungen huet d'Mass vum Schwaarze Lach ronn 50 Millioune Sonnemassen. An noer Ëmgéigend läit déi elliptesch resp. lënsefërmeg Galaxis NGC 3384.
Entdeckung
De Messier 105 gouf de 24. Mäerz 1781 vum franséischen Astronom Pierre Méchain entdeckt. Si gouf eréischt méi spéit an de Messier-Katalog opgeholl.
Rond-point Serra
Rond-point Serra ass de gebräichlechen Numm vun engem Rond-point um Kierchbierg, an der Stad Lëtzebuerg, an eng vun den Haaptentréeën an d'Stad.
Den Numm kënnt vun der monumentaler stole Skulptur Exchange vum US-amerikanesche Kënschtler Richard Serra hier, déi a senger Mëtt steet. Offiziell huet de Rond-point (nach?) keen Numm.
Fir de Verkéier méi flësseg ze kréien, gëtt et op där Plaz zousätzlech zum Rond-point Ënnerféierungen a By-päss. 2015-2017 gouf de Rond-point Serra an en (dräispueregen) "Turbo-Rond-point" ëmgebaut.
CR347
Den CR347 ass e Chemin repris am Kanton Dikrech a geet vu Schieren an ëstlecher Richtung bis op Folkendeng.
Eurovision Song Contest 1993
Den '''38. Eurovision Song Contest''' war de 15. Mee 1993 an Irland. Organiséiert gouf d'Eurovisioun dat Joer an der Green Glens Arena zu Millstreet, enger Uertschaft mat zirka 1500 Awunner. Presentatrice war d'Fionnuala Sweeney. Nei derbäikomm si Bosnien an Herzegowina, Slowenien a Kroatien. Am Ganzen hunn 25 Länner matgemaach, wat bis dohin déi gréisst Zuel vu Länner war déi matgemaach haten.
CR347
Den CR347 ass ronn 8,7 km laang.
Eurovision Song Contest 1993
No dem Fall vun der Berliner Mauer an dem Opgoe vum Eisene Rideau 1989 wollten eng ganz Rei osteuropäesch Länner och beim Grand Prix matmaachen. Dofir ass fir déi Länner déi nei derbäikomme wollten, eng Virentscheedung agefouert ginn. Déi dräi éischt sollten da bei der Finall zu Millstreet kënnen dobäi sinn. Jugoslawien, dat a seng eenzel Deelrepubliken zerfall war, huet keng Starterlaabnis méi kritt. Matgemaach bei dëser Virentscheedung hu Bosnien an Herzegowina, Slowenien, Kroatien, d'Slowakei, Estland, Ungarn a Rumänien. D'Punkte sinn no dem selwechte System vergi ginn wéi beim normale Grand Prix.
Verschidde Sänger ware scho virdru mol eng Kéier dobäi, den Tony Wegas fir Éisträich 1992, den Tommy Seebach fir Dänemark 1979 a 1981 an d'Katri Helena fir Finnland 1979.
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Millstreet matgedeelt ginn.
Déi éischt Plaz krut d'Vertriederin vun Irland, d'Niamh Kavanagh mat 23 Punkte Virsprong virum Sonia (Groussbritannien). Déi drëtt Plaz krut d'Annie Cotton, déi fir d'Schwäiz ugetruede war.
Fir Irland war et déi fënneft Kéier datt et de Grand Prix gewonnen hat. Et war och déi lescht Kéier, datt Lëtzebuerg matgemaach hat.
Nëmmen déi éischt 19 Länner hunn dat Joer drop däerfte matmaachen, déi aner sollten 1 Joer Paus maachen. Dat war sou decidéiert ginn fir den osteuropäesche Länner et z'erméigleche matzemaachen.
Mark Rutte
De Mark Rutte, gebuer de 14. Februar 1967 zu Den Haag ass en hollännesche Politiker (VVD). Hien ass zanter dem 14. Oktober 2010 Ministerpresident (Premierminister) vun Holland.
No sengem Geschichtsstudium zu Leyden huet de Mark Rutte bei Unilever geschafft, wou e Gestionnaire a méi spéit Direkter vum Personalservice war. 2002 gouf hie Staatssekretär fir Aarbecht a Sozialversécherung an der éischter Regierung vum Jan Peter Balkenende. 2003, no virgezunnen Neiwalen, huet hien déi selwecht Funktioun behalen, gouf dann awer 2004 Staatssekretär fir Beruffsausbildung an Héichschoulen. 2006 gouf hien zum politesche Chef vu senger Partei, der rietsliberaler VVD, gewielt a gouf kuerz duerno, nodeem en d'Regierung verlooss hat, hire Fraktiounschef an der Zweeter Chamber.
2006 gouf et nees fréizäiteg Neiwalen, an d'VVD koum an d'Oppositioun. Bei de Parlamentswale vun 2010 huet d'VVD, där hire Spëtzekandidat de Rutte war, Campagne mat den Theemen 'Erofsetze vun der Staatsschold' a 'méi streng Immigratiounsreegele' gemaach a gouf déi stäerkst Partei.
Véier Méint no de Wale koum et zu enger Koalitiounsregierung mat der chrëschtlech-sozialer Partei CDA, déi awer keng Majoritéit am Parlament hat an op d'Ënnerstëtzung vum Geert Wilders senger PVV ugewise war. Am Abrëll 2012 huet d'PVV hir Ënnerstëtzung wéinst Meenungsverschiddenheeten zu Spuermoossname beim Staatsbudget refuséiert, an dem Rutte seng Regierung huet missen hire Récktrëtt ubidden.
Oekosoph
Oekosoph ass den Numm vun engem benevole gefouerte Bistro am Pafendall an der Stad Lëtzebuerg, dee sech op Gesellschaftsspiller spezialiséiert huet.
Den Oekosoph gëtt vum Mouvement écologique am Oekozenter Pafendall bedriwwen. Et ginn ausschliisslech Produiten aus biologescher Landwirtschaft zerwéiert.
Dernieft gi reegelméisseg Konversatiounsowenter op Lëtzebuergesch fir auslännesch Matbierger an Owenter mat Pianosmusek organiséiert.
Vum Mäerz 2016 un kënne ronn 20 verschidden Fachzäitschrëften aus der Bibliothéik vum Oekozenter Pafendall am Oekosoph gelies ginn, an eng Bicher-Tauschkëscht erlaabt et, fir nei a gebraucht Bicher matzehuelen oder lass ze ginn.
Spiller
Nieft Spiller a Molbicher fir Kanner stinn eng Rei vu Gesellschaftsspiller zur Verfügung:
Les Enfoirés
Les Enfoirés ass den Numm vun enger Grupp vu franséischen a franséischsproochege Sänger, Museker an heiansdo anere Persounen aus dem ëffentleche Liewen, déi eemol am Joer zesummekomme fir eng Rei Concerten ze ginn. Den Erléis aus dem Verkaf vun den Entréesticketen an den CD- an DVDe geet un d'Associatioun "Les restos du cœur", déi 1985 vum bekannten Humorist Coluche gegrënnt ginn ass an SDFen an aner ënnerprivilegéierte Leit Iessen ubitt.
Geschicht
Am Januar 1986 huet de Coluche, deen e puer Méint virdrun d'"Restos du Cœur" gegrënnt hat, verschidde Kënschtler a Prominenter an enger Televisounssendung zesummebruecht fir d'Associatioun an hir Aktioune méi bekannt ze maachen.
Zanterhier ass d'Zuel u Kënschtler a Perséinlechkeeten, déi un de Concerten Deel huelen, staark geklommen; et trieden zum Beispill och Newcomer a Kënschtler aus anere Länner wéi der Belsch oder Kanada op.
D'Concerten, déi all Joer an enger anerer Stad a Frankräich gespillt ginn, gi live op der Tëlee iwwerdroen an erreeche generell Rekordquote wat d'Zuschauer ugeet. Si kommen duerno och op DVD an CD eraus an ziele reegelméisseg zu deene meeschtverkaaften Albume vum Joer.
Kënschtler a Repertoire
De Coluche ass Enn 1986 gestuerwen an huet domat den éischte Concert vun den Enfoiréën net méi materlieft. Obwuel verschidde Sänger scho laang dobäi si war bis elo just de Jean-Jacques Goldman bei all Concert dobäi. Nieft Sänger trieden all Joer och aner bekannte Perséinlechkeeten op, wéi zum Beispill Schauspiller, Komiker oder Sportler.
D'Enfoiréë sange keng eege Lidder, mä bekannte Lidder aus dem franséischsproochege Repertoire an heiansdo och international Hitten. Déi eenzeg Ausnam ass "La Chanson des Restos", e Lidd dat de Jean-Jacques Goldman schonn 1986 komponéiert huet an zanterhier op all Concert gesonge gëtt.
Juliette Binoche
D'Juliette Binoche, gebuer den 9. Mäerz 1964 zu Paräis, ass eng franséisch Schauspillerin.
Si huet a bekannte Filmer wéi Rendez-vous (1985) vum André Téchiné, The Unbearable Lightness of Being (1988) vum Philip Kaufman, The English Patient (1996) vum Anthony Minghella an Trois couleurs: Bleu (1993) vum Krzysztof Kieślowski matgespillt. Si war weider a Filmer vu bedeitende Regisseure wéi Jean-Luc Godard, Louis Malle, Michael Haneke an John Boorman ze gesinn.
Si krut 1997 en Oscar als bescht Schauspillerin an enger Nieweroll am Film The English Patient an 1994 en César als bescht Schauspillerin am Film Trois couleurs: Bleu. Um Festival vu Cannes 2010 gouf si als bescht Schauspillerin am Film Copie conforme ausgezeechent.
Gevigney-et-Mercey
Gevigney-et-Mercey ass eng franséisch Gemeng am Departement Haute-Saône an der Regioun Bourgogne-Franche-Comté.
Grand Prix de Denain 1978
Déi '''20. Editioun vum Grand Prix de Denain''' gouf den 28. Mäerz 1978 gefuer. D'Course gouf vum Belsch Frank Hoste gewonnen.
Swing-by
Den englesche Begrëff Swing-by – och Fly-by, Slingshot, Gravity-Assist (GA), Schwéierkraaftëmleedung, Gravitatiounsmanöver oder Laanschtschwongmanöver genannt – bezeechent eng Method vun der interplanetarer Raumfaart, bei där e relativ liichte Raumfluchkierper (wéi z. B. eng Raumsond) no laanscht e masseräiche Kierper (z. B. e Planéit) flitt.
Dobäi gi Richtung an dacks och d'Vitess vun der Sond verännert, wärend de Planéit wéinst senger grousser Mass keng mierklech Ännerung vu senger Bunn erlieft. Aus grousser Distanz gesinn, gëlle fir de Rendez-vous d'Gesetzer vun engem elastesche Stouss.
Deeselwechten Effet kann och optrieden, wann e liichten Himmelskierper (z. B. e Koméit) e Gravitatiounsfeld vun engem schwéiere Planéit passéiert.
Prinzip
Wann d'Sond duerch d'Gravitatiounsfeld vun engem Planéit flitt, da kritt s'eng aner Fluchbunn an där hir Fluchrichtung a -vitess verännert gëtt. Jee no de Bedingunge vum Laanschtfluch iwwerdréit de Planéit e klengen Deel Beweegungsenergie aus sengem Bunnimpuls op d'Sond oder ëmgekéiert. Dat heescht, jee nodeem, ob d'Sond vir oder hanner dem Planéit laanschtflitt, gëtt hir Vitess am Bezuchssystem, an deem sech de Planéit beweegt, méi grouss oder méi kleng. Well et sech ëm en Dräikierperproblem handelt, sinn d'Bunnännerungen net analytesch, mä nëmmen numeresch ze berechnen. Am Allgemenge kann d'Bunnännerung vum Planéit vernoléissegt ginn, well seng Mass méi grouss ass wéi déi vun der Sond.
Deeselwechten Effet kënnt och optrieden, wann e liichte Planéit oder en Asteroid e schwéiere Planéit an deem sengen Gravitatiounsfeld passéiert. Well awer d'Mass vum liichte Planéit net géintiwwer deem schwéiere vernoléissegbar kleng ass, ännert an dësem Fall och de schwéiere Planéit seng Sonnenëmlafbunn däitlech (wann och manner staark wéi dee méi liichten). ,
E Swing-by ass eng speziell Aart vun engem Laanschtfluch.
Beispiller
E Planéit ëmkreest d'Sonn op enger Ëmlafbunn. Eng Sond, déi mat Hëllef vun engem Swing-bys accelleréiert soll ginn, kënnt vun hannen un de Planéit erun a passéiert seng Ëmlafbunn hanner him, ier si hien iwwerhëlt. Soulaang d'Sond hanner dem Planéit hierflitt, wierkt deem seng Unzéiungskraaft op si accelleréirent. Doduerch gëtt si och géintiwwer der Sonn méi séierll. Dann iwwerhëlt si de Planéit a gëtt doropshin duerch hien ofgebremst. A Bezuch op de Planéit ass d'Vitessenännerung symmetresch, a Bezuch op d'Sonn transforméiere sech d'Vitess wéinst enger gläichzäiteger Direktiounsännerung awer ënnerschiddlech. Sou bleift um Enn méi eng grouss Vitess iwwreg.
Op déi selwecht Aart a Weis ass de Wiessel vun de Bunnepläng méiglech.
Ziler
D'Vitessenännerung kann dozou gebraucht ginn, fir d'Sond zu sonnenoe Ziler ofzubremsen oder fir sonnewäit Ziler z'accelleréieren.
D'Richtungsännerung kann och dozou gebraucht ginn, fir de Plang vun der Ekliptik ze verloossen a Sonden an eng polar Ëmlafbunn ëm d'Sonn ze dirigéieren. Op déi Aart a Weis kënne Raumsonde Fluchbunnen erreechen, déi soss net oder nëmme mat groussem Energieopwand vun engem speziellen Undriff z'erreeche wieren.
Gebrauch
Swing-bys kënnen dozou déngen, d'Fluchzäite vu Sonden ze verkierzen. Voyager 1 an 2 goufen z. B. duerch e Swing-by beim Saturn ëm ronn 18 km/s méi séier an hunn doduerch déi drëtt kosmesch Vitess erreecht. Ouni Swing-by hätt Voyager 2 méi wéi duebel sou laang gebraucht, fir de Neptun z'erreechen.
Heefeg ginn Swing-bys net gebraucht, fir d'Reeszäit ze verkierzen, mä fir Raumsonden mat Drorakéiten ze starten, déi fir den direkte Fluch zum Zil ze schwaach sinn. Fir awer op hiert Zil ze kommen, muss dann d'Raumsond een oder méi Swing-bys maachen, fir déi néideg Vitess z'erreechen. Doduerch gëtt d'Fluchzäit däitlech méi laang wéi bei engem direkte Fluch. Meeschtens ass de Grond fir dëst Aktioun, datt eng gréisser Drorakéit méi deier wier wéi déi méi laang Missiounszäit. Nëmme munnechmol, wéi z. B. Cassini-Huygens, ass d'Sond sou schwéier, datt selwer déi gréisst Drorakéit net fir en Direktfluch duergeet.
Besonnesch beim zweete Grond entstinn grouss Ëweeër. Sou gouf zum Beispill d'Sond Cassini-Huygens op dem Wee zum Saturn fir d'éischt zweemol vun der Venus an dann eemol vun der Äerd op déi néideg Vitess bruecht.
Ganz rar ginn Swing-bys dofir gebraucht, d'Bunnschréi sou staark z'änneren, wéi bei der Sonnesond Ulysses, fir de Plang vun der Ekliptik ze verloossen.
Swing-bys an Animatioun
De roude Bou am jeeweils ënneschte Bilddeel weist d'Vitess vun der Raumsond iwwer d'Zäit.
Henri Vidal
Den Henri Vidal, gebuer den 29. November 1919 zu Royat (Puy-de-Dôme) a gestuerwen den 10. Dezember 1959 zu Paräis war e franséische Schauspiller.
Hie war mat der Schauspillerin Michèle Morgan bestuet
Rosans
Rosans ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Martin Scheeck
De Martin Scheeck, gebuer den 11. Oktober 1915 zu Rammerech, gestuerwen den 22. Januar 2008 an der Stad Lëtzebuerg, war e lëtzebuergesche Postbeamten a Resistenzler.
Am Dezember 1944 huet hien, zesumme mam Jacques Reichling, 46 amerikanesch Zaldoten, déi vun der däitscher Offensiv iwwerrascht gi waren, vun der Neimille bei Bilschdref iwwer Nieweweeër bei d'amerikanesch Truppen zeréckgeféiert.
De Martin Scheeck war bestuet an hat véier Kanner. Nom Krich huet hien zu Rammerech gewunnt.
Hëllef fir 46 GIs
De Martin Scheeck hat sech beim Ausbroch vun der Ardennenoffensiv mat engem Motorrad an de Süde vum Land aus dem Stëbs gemaach, well en Angscht hat e kéint verrode ginn, well hie virdrun zwéi Refractairë verstoppt hat. Seng Fra war mat den zwee klenge Kanner, dem Jos, deen deemools dräi Wochen al war, an dem Irène dat 15 Méint hat, zu Bilschdref bliwwen. No en ettlech schrecklechen Noriichten déi hien am Süde matkrut, huet hie sech dunn awer erëm decidéiert fir hannescht an d'Éislek ze goen. Do gouf hie vum Guillaume Maack gewuer, datt sech den 19. Dezember 1944 46 amerikanesch GIs an der Neimille bei Bilschdref, déi eidel stoung, zeréckgezunn haten, nodeem se vun der däitscher Offensiv iwwerrascht a vun hirer Trupp getrennt gi waren. D'Zaldote ware mat hire Kräften um Enn a wollte sech den däitschen Truppen erginn.
De Martin Scheeck an de Jacques (Jeeki) Reichling, déi allen zwéin zu Bilschdref gewunnt hunn, hu se mat Proviant versuergt, deen se zu Ueschdref bei Bekannten, wéi ë. a. der Famill Marcel Reuter gefecht haten, an hu se duerno iwwer Nieweweeër laanscht déi däitsch Truppen a Richtung belsch Grenz gefouert. Si selwer krute vun den Amerikaner déi praktesch selwer keng Waffe méi haten, jiddwereen e Springfield-Gewier mat Munitioun.
Si hate sech mat Reschter vu Léngen, dat nach op der Mille louch, getarnt, a sinn du mat hinne vun der Neimillen iwwer de Riesenhaff an Direktioun Maarteleng marschéiert. Ënnerwee goufe si dräimol vun däitsche Positiounen aus beschoss, eng Kéier zu Bilschdref, duerno op Bräbich an déi drëtt Kéier am Hölzergronn. Dobäi goufen zwéin Amerikaner blesséiert, an een huet missen op enger Drobier weidertransportéiert ginn. Kuerz viru Kleng Elchert war de Martin Scheeck deen als Precurseur virgaange war op eng amerikanesch Patrull gestouss. Hie krut vun hinnen e bësselche Verfleegung, éier déi sech selwer aus Sécherheetsgrënn zeréckgezunn hunn.
Géint zwou Auer an der Nuecht konnt hir Trupp sechs däitsch Fallschiermjeeër gefaangen huelen, éier s'op der Héicht vun Holz nach eng Kéier ënner Beschoss gerode sinn, déi Kéier awer vun den eegenen Alliéierten, déi net erwaart haten datt Amerikaner aus der Richtung kéinte kommen. Dee Mëssel gouf awer séier gekläert, a sou konnte se weider bis op déi belsch Grenz goen, wou se mat Camione vun der US-Arméi bis op Atert transportéiert goufen, wou eng amerikanesch Kommandozentral war. Do hat hir Aktioun mëttwochs den 20. Dezember 1944 no engem Marsch vu 16 Stonnen en Enn. Déi gerett Zaldote goufen dunn a Richtung Frankräich oftransportéiert, an de Martin an de Jeeki koumen den 21. Dezember an den amerikaneschen Haaptquartier op Arel, wou och de Patton an deem Ament war, fir do Informatiounen iwwer de Frontverlaf, sou wéi si zwéin e gesinn haten, ze ginn. Si krute vun den Amerikaner ugebuede bei hinnen ze bleiwen, hunn déi Offer awer aus Familljegrënn net akzeptéiert.
Bis zur Liberatioun vu Rammerech a Bilschdref, respektiv den 23. a 25. Dezember 1944, goufe si an engem Hotel zu Arel aquartéiert.
Den 10. September 1946 huet den amerikanesche Chargé d'affaires Platt Waller hinnen Zwéin d'Medal of Freedom, den héchsten amerikaneschen Ziviluerden, ënnerschriwwe vum Generol Dwight D. Eisenhower, dem spéideren amerikanesche President, fir hir Aktioun iwwerreecht.
2008 gouf zu Bilschdref eng Strooss nom Martin Scheeck an dem Jacques Reichling genannt (rue des Passeurs).
Keetje Tippel
Keetje Tippel ass en hollännesche Film vum Paul Verhoeven aus dem Joer 1989 no engem Roman vum Neel Doff.
Ëm wat geet et am Film?
D'Keetje lieft mat hirer Famill a batterer Aarmut an enger klenger Stad an Holland. Si plënnert mat hiren Elteren an hire Gesëschter op Amsterdam an der Hoffnung do Aarbecht ze fannen. Awer an der grousser Stad geet et der Famill nach vill méi schlecht.
NGC 7392
{{Infobox NGC }}
Den NGC 7392 ass eng Balkespiralgalaxis vum Typ SBbc a steet am Stärebild Aquarius. Si huet eng Wénkelausdehnung vun 2,1' × 1,3' an eng visuell Magnitude vun 11,8 mag. Den NGC 7392 gouf den 11. September 1787 vum Wilhelm Herschel entdeckt.
Bobby Charles
De Bobby Charles, mam richtegen Numm Robert Charles Guidry, gebuer den 21. Februar 1938 zu Abbeville (Louisiana), a gestuerwen de 14. Januar 2010, war en US-amerikanesche Singer-songwriter.
De Bobby Charles ass a Louisiana opgewuess, wou en a Kontakt mat der Cajunmusek koum. Méi spéit huet hie sech méi a Richtung Blues a Rockmusek orientéiert. Als jonke Mann huet hien d'Lidd See You Later Alligator geschriwwen, dat 1956 an der Interpretatioun vum Bill Haley and His Comets en Hit an de Vereenegte Staate gouf. 1960 huet de Fats Domino eng Coverversioun vu sengem Stéck Walking to New Orleans erausbruecht.
1993 huet dem Bobby Charles seng Kompositioun It keeps raining (Tears from my eyes), interpretéiert vum Bitty McLean, déi éischt Plaz an den amerikaneschen Top-40 beluecht. Den Charles hat se schonn an den 1950er Jore mam Fats Domino zesumme geschriwwen.
Bekannt Albe vum Charles/Guidry sinn ë. a. Wish You Were Here Right Now (1995), Secrets of the Heart (1998) an Homemade Songs (2008).
Ravindra Prabhat
De Ravindra Prabhat, gebuer de 5. Abrëll 1969 zu Mahindwara, Sitamarhi am Bundesstaat Bihar, ass en hindi-sproochegen indesche Dichter, Schrëftsteller, Aktivist a Globaliséierungskritiker.
Exchange (Skulptur)
Exchange ass den Numm vun enger monumentaler Skulptur vum US-amerikanesche Kënschtler Richard Serra aus dem Joer 1996, déi an der Stad Lëtzebuerg um Kierchbierg am Rond-point Serra opgestallt gouf.
Si besteet aus siwen 20,20 m héije Placken aus Cor-Ten-Stol, déi, wéi Spillkaarte bei engem Kaartenhaus zesummegestallt sinn an eng Zort Tuerm forméieren.
En anere Projet fir eng Installatioun op där Plaz, deen net zeréckgehale gi war, war eng iwwerdimensionéiert Tennisrackett vum Kënschtler Claes Oldenburg. Den Tennisball, deen dozou gehéiert hätt, hätt dann iergendwou op d'Place de l'Europe solle kommen.
Währing
Währing ass den 18. Wiener Gemengebezierk.
Kierch Lannen
D'Kierch vu Lannen ass eng kathoulesch Kierch déi zur Par Atertdall Sainte-Claire, zum Dekanat Zentrum an zu der Gemeng Réiden op der Atert gehéiert.
De Patréiner ass den hellege Matthäus, deem säi Fest den 21. September gefeiert gëtt.
D'Kierch steet zentral an der Uertschaft an der Kierchestrooss, dem CR106.
Am Tuerm vun der Kierch si Fresken aus dem 13. Joerhonnert, op deenen Helleger an Apostele ze gesi sinn.
Den Tuerm gouf de 27. Mee 1963 als Nationaalt Monument op d'Lëscht vun de klasséierte Monumenter agedroen, an den 31. Juli 1968 gouf déi ganz Kierch als nationaalt Monument klasséiert.
Mathias Even
Tëscht dem 21. Oktober 1964 am 4. September 1968 huet de Mathias Ewen 17-mol fir déi lëtzebuergesch Foussballnationalekipp gespillt.
Mare (Mound)
Zu de Maria ginn och anescht bezeechent, änlech entstane Moundfläche gezielt, well dës sech ausser duerch hir Gréisst net weider vun engem eigentleche Mare ënnerscheeden. Zu dëse Bezeechnungen zielen:
Verdeelung
D'Maria huele 16,9 % vun der Mounduewerfläch an, woubäi d'Verdeelung net gläichméisseg ass: Op der Viischter Säit huele si 31,2 % an, op der Récksäit nëmmen 2,6 %. Déi opfälleg Gruppéierung op der äerdnoer Säit läit gréisstendeels op der nërdlecher Hallschent a formt dat volkstümlech sougenannt "Moundgesiicht".
Genesis
An der Fréizäit vun der Moundfuerschung goufen déi donkel Flächen tatsächlech fir Miere gehalen a goufen dofir vum Giovanni Riccioli als Maria bezeechent.
Den däischtere Basalt huet en Alter vun 3,1 bis 3,8 Milliarde Joer. D'Flächen hunn nëmme wéineg Krateren a mat Ausnam vun dëse weise si nëmme kleng Héichtenënnerschidder vu maximal 100 Meter op. Zu dëse Bierger gehéieren d'Dorsa. Dës flaach hiwweleg Récker strecke sech iwwer en ettlech Dose Kilometer.
Interaktiv Kaart
Op dëser Foto vum Äerdmound sinn déi gréisst Strukture mat den entspriechende Wikipediaaschreiwunge verlinkt. D'Nimm erschéngen nieft dem Curseur. D'Moundachs ass op dësem Bild ongeféier 45 Grad no lénks gebéit. Ausser de Maria sinn och e puer Krater a Biergzich agezeechent.
Nico Hienckes
Den Nico Hienckes, gebuer de 6. Dezember 1949 an der Stad Lëtzebuerg a gestuerwen den 8. Oktober 2017, , , war e lëtzebuergesche Moler a Sculpteur.
No 38 Joer als Schoulmeeschter huet hien 2010 a senger Pensioun sech ganz der Konscht higinn. Zanter 1972 huet hie seng Rascht-Techniken ëmmer weider perfektionéiert. Duerch seng pedagogesch Fäegkeete konnt hien a ville Konschtcoursen a Konschtateliere seng Moltechniken u Schüler weiderginn. Hien huet och Konschtbicher mat DVDe verëffentlecht.
Hien hat säin Atelier an der aler Distillerie um Wuermer Bierg, déi hien "op der Wollek" genannt huet. Säi fréieren Atelier ass am Februar 2021 verbrannt.
Niue
Niue (Niueanesch: Niuē; Englesch: []; fréieren Numm Savage Island), ass eng isoléiert Koralleninsel am Südpazifik, an der Géigend vun Tonga, ronn 2400 km nordëstlech vun Neiséiland. Den Inselstaat läit südlech vu Samoa a westlech vun de Cookinselen.
Zanter 1974 ass Niue duerch en Associatiounsaccord mat Neiséiland verbonnen.
Niue läit direkt ëstlech vun der Datumsgrenz an domat besteet en Zäitënnerscheed mam Noper Neiséiland vun 23 Stonnen am Wanter a 24 Stonnen am Summer op der Südhallefkugel.
Christiern Pedersen
De Christiern (Christian) Pedersen, gebuer ëm 1480 zu Helsingør an Dänemark an de 16. Januar 1554 zu Helsinge gestuerwen, war en däneschen Humanist, Schrëftsteller an Iwwersetzer.
Beesel
Beesel ass eng Gemeng an der hollännescher Provënz Limburg. Se läit tëscht Swalmen, Belfeld a Brüggen.
Uertschaften
D'Gemeng besteet aus fënnef Uertschaften:
Lost in the 80s
Lost in the 80s ass e lëtzebuergeschen Documentaire vum Andy Bausch.
En ass den 9. Oktober 2019 an de Kinoen ugelaf.
Ëm wat geet et am Film?
De Film retracéiert, unhand vun Interviewen an Dokumenter (ë. a. Zeitungsartikelen, Ausschnëtter aus Filmer an Televisiounsreportagen), an nogespillten Zeenen, anekdotesch d'Zäit vun den 1980er Joren zu Lëtzebuerg.
Thematiséiert ginn ë. a. d'Hochzäit vum Ierfgroussherzog Henri vu Lëtzebuerg mat der Maria Teresa Mestre, "de" Bommeleeër, d'Stolkris an de Wuesstem vun der Finazplaz, d'Katastroph vun Tschernobyl an d'Protester géint de Bau vum Atomkraaftwierk Cattenom, d'Enstoe vun der Gréng Alternativer Partei, d'Waldbëlleger Affär, de Besuch vum Poopst Jean-Paul II. zu Lëtzebuerg, den éischten Astra-Satellit, déi éischt Spillfilmer op Lëtzebuergesch, d'Entstoe vun der Kulturfabrik, d'Musek an d'Videoclippe vun deemools, d'Lëtzebuergesch als Nationalsprooch a Sprooch vu moderner Literatur, ...
Musek vu follgende Gruppen ass am Film ze héieren: Killing Joke, Rita Mitsouko, Plastic Bertrand, Nazz Nazz, Djuju, Echo & Bunnymen, Lou & The Hollywood Bananas, Hermann Brood an Vun Tuten a Blosen.
Produktioun
D'Produktioun vum Film gouf vum Lëtzebuerger Filmfong mat 25.000 Euro fir d'Entwéckele vum Dréibuch a mat 270.000 Euro fir d'Produktioun vum Film ënnerstëtzt.
Kritik
Marc Thill, Luxemburger Wort: "Filmisch perfekt ins Licht gerückt sind die Interviews der Zeitzeugen, doch geben diese Schwarz-Weiß-Aufnahmen dem Film ein gewisses Pathos, etwas Verklärendes, eine Erhabenheit, die am Ende übertrieben wirkt. [...] Erfrischend kommen dabei die nachträglich animierten Karikaturen von Guy W. Stoos rüber und werden dem Vintage- und Retrolook des Films gerecht. Mit Pressefotos, die in bewegte Bilder übergehen, baut Bausch ebenfalls spannende und unterhaltsame Übergänge von einem Themenfeld zu einem ganz anderen. Etwas mühsam sind allerdings die nachgespielten Szenen."
Michael Reinertz, Luxembourg Times: "A documentary poised to dive into the social issues of the decade, such as the economic changeover and its effect on an entire generation of working-class Luxembourgers, Lost in the 80s chooses instead to jump head first into the shallow end and, predictably, falls flat on its face. Watching this film means watching an invaluable collection of archival footage and eye-opening interviews on a pivotal decade in Luxembourg's history - but nothing more than that."
NGC 1530
Den NGC 1530 ass eng Balkespiralgalaxis vum Hubble-Typ SB(rs)b? am Stärebild Camelopardalis um nërdleche Stärenhimmel. Si ass ronn 115 Millioune Liichtjoer vun eisem Sonnesystem ewech an huet en Duerchmiesser vun zirka 155.000 Liichtjoer.
D'Galaxis gouf am Joer 1877 vum Astronom Wilhelm Tempel mat engem Amici-Refrakter mat enger Apertur vun 283 mm entdeckt.
Europäeschen Heckefräsch
Den Europäeschen Heckefräsch (Hyla arborea), meeschtens einfach Heckefräsch genannt, ass e Fräsch aus der Famill vun den Heckefräschen am breede Sënn (Hylidae).
D'Heckefräschen heesche sou well se sech meeschtens op de Blieder an an den Äscht vun Hecken an aneren Traisch ronderëm hiert Gewässer ophalen.
Beschreiwung
De Kierper, ouni d'Patten, ass 3 bis 4,5 cm laang, bei de Weibercher bis zu 5 cm. D'Ae stinn däitlech aus dem Kapp eraus, d'Pupillen hunn eng horizontal-elliptesch Form. D'Iris ass goldgiel. Am Däischteren dilatéiere sech d'Pupille sou wäit, datt se de siichtbaren Deel vum A bal ganz fëllen. D'Trommelfell ass däitlech ze gesinn. Déi viischt Bee sinn opfälleg kuerz an d'Patten hu jee véier Fangeren. Déi hënnescht Patten hu jee fënnef Zéiwen. D'Fangeren an d'Zéiwen hunn Haftscheiwen. De viischten Deel vum Männche sengem Hals ass giel bis gielbrong gefierft an d'Haut huet, do wou d'Schallblos ass, opfälleg Falen; beim Weibchen ass déi Haut wäiss bis hellgro, ouni Falen, gesäit awer liicht käreg aus. Dës Kennzeechen erlaben et déi zwee Geschlechter liicht z'ënnerscheeden.
D'Heckefräsche kënne relativ séier hir Kierperfaarf änneren, vun hell- bis däischtergréng a vun hellgro bis gielgréng, jee nodeem wou se sech ophalen.
Verbreedung
Den Europäeschen Heckefräsch ass mat e puer Ënneraarten iwwer ganz Mëttel- a Südeuropa vu Portugal a Spuenien am Westen a Südschweden am Norden, bis a Griicheland an och d'Tierkei verbreet. Am Oste geet d'Verbreedungsgebitt bis a Russland, do ongeféier bis zum Floss Don. An der Schwäiz war d'Aart fréier heefeg ze fannen, ass awer haut do ausgestuerwen. Am Süde vu Portugal, Spuenien a Frankräich sinn d'Heckefräschen duerch eng aner Aart, de Mëttelmier-Heckefräsch (Hyla meridionalis) vertrueden. An Italie lieft eng separat, no verwandt Aart, den Italieeneschen Heckefräsch (Hyla intermedia).
Kloteren
D'Heckefräsche klotere flénk an der Vegetatioun erëm. Dat ass méiglech well se un den Extremitéite vun hire Fangeren an Zéiwen opfälleg Haftballen hunn. Beim Kloteren op glater Uewerfläch presse se hir Haftscheiwen op d'Ënnerlag a fixéiere se andeems se se liicht no hannen zéien. Dobäi scheeden d'Ballen eng Hautflëssegkeet aus, déi d'Festhalen erliichtert an duerno als Foussspuer op der Ënnerlag ze gesinn ass. Mat Liichtegkeet kënnen d'Heckefräsche sou och op spigelglate Flächen eropklammen.
Ruffen a Balz
Soubal am Fréijoer d'Temperaturen nuets op wéinstens 12-14 °C klammen, fänken d'Männercher un ze ruffen. Hir Concerten dauere meeschtens vu Sonnenënnergank bis Mëtternuecht. Véier- bis sechsmol an der Sekonn widderhuele se hire charakteristesche Ruff - geck... geck... geck - dee bis op eng Distanz vun e puer Kilometer ze héieren ass. Hir Schallblos wierkt dobäi wéi e Resonanzverstäerker. Mat hirem Ruffe lackelen d'Männercher d'Weibercher un, déi aus hire Wanterquartéiere bei d'Läichgewässer zéien. Sou bal e Weibchen engem Männche méi no kënnt, klëmmt deen op säi Réck a gräift et hanner de viischte Patten. Am Moment wou d'Weibchen d'Eeër ausstéisst - bis dohi kënnen e puer Stonnen oder och Deeg vergoen -, stéisst de Männche seng Somflësseggkeet aus an d'Eezelle gi befrucht.
Läich
D'Eeër gi meeschtens vun Abrëll bis Mee ofgeluecht, dat a Form vu Kludderen, wouvu jiddwereng am Waasser bis zur Déckt vun enger Noss opquëllt. Eng Eeërkludder besteet meeschtens aus 30 bis 80, seele bis zu 100 Eeër. D'Eeër ginn, op Plaze wou d'Waasser net déif ass, un d'Planze gepecht. E Weibche ka bis zu e puer Dosen Eekludderen an enger Nuecht ofleeën, wat zesummen an engem Fréijoer tëscht 150 a 1100 Eeër ausmécht. Jiddwer Ee, mat engem Duerchmiesser vun 1,5 bis 2 mm, sëtzt an enger Enveloppe aus enger gellisaartegem Substanz.
Kauzekäpp
Wa s'aus dem Ee erauskomme sinn d'Kauzekäpp ca. 3–5 mm laang. Fir hir Entwécklung bis zur Metamorphos brauche se jee no Temperatur vum Waasser an Ernierungszoustand 50 bis 80 Deeg a sinn dann tëscht 35 a 50 mm grouss. Si hunn a staarke Rudderschwanz mat opfälleg breede Flosseborden. Deen ieweschte Bord zitt sech no vir bis tëscht d'Aen - wat wichteg bei der Bestëmmung am Verglach mat de Kauzekäpp vun anere Fräschenaarten ass. A Mëtteleuropa verloossen déi jonk Heckefräschen d'Waasser meeschtens vu Juli bis August.
Den Heckefräsch zu Lëtzebuerg
Am Ufank vum 20. Joerhonnert war den Heckefräsch verspreet iwwer ganz Lëtzebuerg ze fannen. An den 1960er an 1970er Jore gouf d'Aart an 9 Rasterquadrate vu jee 4 km Säitelängt, dovu 6 am Guttland an 3 am Éislek nogewisen.
No 1980 ass de Bestand vum Heckefräsch drastesch zeréckgaangen. Mëtt der 1990er Jore gouf d'Aart nëmme méi op dräi Plazen, dovun zwou am Kanton Réiden an eng aner am Kanton Réimech fonnt.
No 1994 huet den Naturschutzsyndikat SICONA am Guttland eng ganz Rëtsch nei Dëmpele geschaf a gläichzäiteg anerer fir d'Erhale vum Heckefräsch optimiséiert. D'Resultat dovu war, datt am Joer 2000 den Heckefräsch op 16 Plazen am Land konnt nogewise ginn.
Duerch natierlech Verännerungen, virun allem d'Zouwuesse vun den 'neien' Dëmpele mat Christusstaf, hu sech awer d'Liewensbedingunge fir den Heckefräsch nees verschlechtert, an 2009 gouf et nëmme méi eng eenzeg kleng Populatioun am Land.
Zanter 2011 goufen du vum SICONA-Westen, an Zesummenaarbecht mat der Naturverwaltung nei Initiative lancéiert fir den Heckefräsch z'erhalen: nei Weiere goufen ugeluecht, anerer fir den Heckefräsch optimiséiert an et goufen Heckefräsche gezillt an ausgesat (2012: 1100 an 2013 500 Déieren).
Kapell Éischt
D'Kapell vun Éischt ass eng kathoulesch Kapell déi zur Par Rammerech Saint-Valentin, zum Dekanat Zentrum an zu der Gemeng Rammerech gehéiert.
De Patréiner vun der Kapell ass den hellege Remakel, deem säi Fest den 3. September gefeiert gëtt.
D'Kapell steet op der Kräizung vun der Haaptstrooss (rue Principale), dem CR308A, mat der rue du Château.
Zur fréierer Par Folscht gehéieren och nach d'Kierch vu Folscht an d'Filialkierch vun Hueschtert.
Geschicht
Bis zur Grënnung vun der Par Folscht huet d'Kapell zu der grousser Par Osper gehéiert.
D'Schrëftstécker soen näischt iwwer d'Origine vun der Kapell. De massive Klackentuerm däerft awer op d'mannst op d'15. Joerhonnert zeréckgoen.
Kapell vu bannen
An der Entrée vun der Kapell steet de Grafstee vum Nicolas Ungeschick († 1658), dee Kavallerieskapitän war a sech als Riichter ëm d'Lännerei vun den Häre vun Useldeng gekëmmert huet.
Um Altor stinn eng Rei al a wäertvoll Skulpturen: Eng Statu vun der Muttergottes a vun den hellege Remakel a Quirinus.
Walter Slezak
De Walter Slezak gebuer den 3. Mee 1902 zu Wien a gestuerwen den 21. Abrëll 1983 zu Flower Hill am Bundestaat New York war en éisträichesch- US-amerikanesche Schauspiller.
De Walter Slezak war der Jong vum Operentenor Leo Slezak. D'Schauspillerin Margarete Slezak war seng Schwëster. An hie war de Papp vun der Schauspillerin Erika Slezak.
An den 1920er Jore war de Walter Slezak am däitsche Film aktiv. 1930 ass hien an d'USA gaangen a war bis 1942 besonnesch am Theater an um Broadway aktiv. Am Joer 1936 ass hien amerikanesche Staatsbierger ginn. Vun 1942 u war hien och villen Hollywoodfilmer ze gesinn.
Volvo Car Corporation
D'Volvo Personvagnar AB (op englesch an am internationalen Gebrauch Volvo Car Corporation) ass e schweedeschen Autosconstructeur mat Sëtz zu Göteborg. Volvo Personvagnar war ursprénglech e Kärgeschäft vun der Volvo Group, bis et 1999 u Ford an am Mäerz 2010 un de chineeseschen Automobilconstructeur Geely verkaaft gouf.
Volvo Personvagnar fungéiert mëttlerweil eegestänneg an huet näischt méi mat der Volvo Group ze dinn. Den Besëtzer an CEO vun Geely, de Li Shufu ass President vum Verwaltungsrot. President an CEO vun der Volvo Car Corporation ass zënter 2022 de Schott Jim Rowan.
Am Mäerz 2021 huet Volvo Cars ugekënnegt datt se bis 2030 eng vollelektrech Mark wëlle ginn. Am Juni 2021 hunn Volvo Cars an de schweedesche Batteriefabrikant Northvolt hire Plang ugekënnegt, datt si eng 50/50 Joint Venture wëllen opbauen, déi aus enger Batterie-Gigafactory a Fuerschungs- an Entwécklungszentrum besteet, déi hire Sëtz zu Göteborg soll hunn.
Geschicht
Volvo ass op Basis vun enger Iddi rondrëm d'Sécherheet 1927, zu Göteborg a Schweden gegrënnt ginn. D'Iddi dohannert war:"Autoe gi vu Mënsche gefuer. De Leetprinzip hannert allem, fir dat wat mir bei Volvo hierstellen, ass a bleift dofir d'Sécherheet. — Assar Gabrielsson a Gustav Larson, 1927"D'Grënner vu Volvo waren den Assar Gabrielsson an de Gustaf Larson. Si hunn allebéid virun der Grënnung vu Volvo bei enger schweedescher Firma geschafft. Déi zwéi schweedesch Entrepreneren hate vun Unfank un d'Iddi fir e schweedeschen Auto ze bauen. 1927 war et du sou wäit, deen éischte Volvo, de Volvo ÖV4 "Jakob", ass de 14. Abrëll 1927 aus dem Wierk zu Lund gerullt. Dat war d'Gebuertsstonn vu Volvo.
Duerno si bis 1958 zéng weider Volvo Modeller gebaut ginn, woubäi 1956 den éischte kommerziellen Erfolleg fir Volvo mam Modell PV444 koum, deen an Däitschland "Buckelvolvo" genannt gëtt. Weider Versioune vum PV444 sinn den PV445 Duett an säin Nofollger, den Volvo PV544.Volvo war scho ganz fréi e Virreider a punkto Sécherheet. 1944 war de PV444 deen éischten Auto mat enger viischter Scheif aus Verbondglas. 1959 huet Volvo, duerch den Ingenieur Nils Bohlin, den Dräipunkt-Sécherheetsgurt erfonnt. Volvo war och deen éischten Autosconstructeur deen den Dräipunkt-Gurt och serieméisseg a sengen Autoen, dem PV544 an dem Amazon, verbaut huet. 1956 koum dee ganz seelene Cabriolet P1900 op de Maart. Et goufe just 67 bis 68 Autoe vun deem Typ gebaut.
An der Mëtt vun den 1970er Joren huet Volvo déi weltwäit erfollegräich Serie 240 an 260 op de Maart bruecht. D'Serie 240/260 gouf 20 Joer laang bis zu 2,8 Millioune mol gebaut. Volvo huet an de 70er Joren och probéiert kleng Autoen ze bauen. Dat huet awer eréischt funktionéiert wéi Volvo zu engem Drëttel bei der hollännescher Autosmark DAF erageklommen ass. Aus dem DAF 66 ass de Volvo 66 ginn. Duerno sinn nach weider Modeller komm, wéi den 343, den 345 an den 360.
An den 1980er Jore bréngt Volvo déi méi grouss Modeller Volvo 760 raus, déi et och als Kombi gouf. Vum 760 ass de Volvo 740 a 780 (Coupé) ofgeleet ginn. Déi Serie gëllen als immens Zouverlässeg a laanglieweg a bidden duerch hir kanteg Formen immens vill Plaz. Volvo huet sech mat deene Modeller en Numm an der gehuewener Klass gemaach. 1985 koum de Volvo 480, deen eng Hommage un de Volvo P1800ES sollt sinn, op de Maart. Et war deen éischte Volvo mat Frontantrib. Um Enn vun den 1980er koumen och nach zwou Mëttelklass-Versiounen, déi um 480 baséiert hunn dobäi, de 440 an de 460.1990 huet Volvo de 740 an de 760 mam Volvo 940 a 960 ersat. Den 940 war och erëm e Virreider-Auto, well en Dräipunkt-Automatikgurter an eng verstellbar Kappstäip an der Mëtt vun der Réckbänk hat.
1999 ass d'Volvo Car Corporation dunn u Ford verkaaft ginn. Volvo war domat eng vun de ville Premiummarken, déi Ford zu där Zäit hat. Dorënner waren och Jaguar, Land Rover an Aston Martin. Volvo war 10 Joer laang am Besëtz vu Ford, wéi déi duerch d'Finanzkris, Volvo huet misse verkafen. Geely ass du fir 1,3 Milliarden Euro neie Proprietaire ginn.
Aktuell Modeller
All déi aktuell Modeller si mat Plug-in-Hybridtechnologie ausgerëscht a ginn als Recharge-Modeller bezeechent.
Nennenswäertes
Am Volvo Musée zu Arendal op der Insel Hisingen eng ronn 15 km westlech vu Göteborg stellt Volvo déi meescht a bekanntst Volvo-Modeller, vun Autoen iwwer Camione bis Trakteren a vill vun hire Sëcherheetsinnovatiounen aus.
Polestar ass eng Joint Venture tëscht den Autosproduzenten Volvo Car Corporation a Geely. Ënnert dem Numm Polestar Engineered funktionnéiert et als markeninternen Tuner a gouf 2017 als Eegemark fir Hybrid an Elektroautoen gegrënnt. Den CEO vu Polestar ass den Thomas Ingenlath. De Sëtz ass zu Göteborg.
Attentat
En Attentat, vum laténgeschen attentatio Versuch, ass en Akt vu Gewalt deen dacks als Zil huet, enger héichgestallter Perséinlechkeet ze schueden oder se ëmzebréngen.
Wat en Attentat vun engem gewéinleche Mord oder probéierte Mord ënnerscheet, ass d'Motivatioun vum Täter. En Attentäter handelt aus enger reliéiser, politescher oder moralescher Iwwerzeegung eraus a mengt mat sengem Handelen ee Mëssstand kënnen z'änneren.
Methode fir en Attentat auszeféieren an e bësse Geschicht
Attentater gëtt et zanter der Antiquitéit. Si goufen deemools mat Schwäerter an Dolchen ausgefouert a waren dacks politesch motivéiert.
Och Attentater mat Gëft gouf et deemools. Déi räich a wichteg Perséinlechkeete vun der Antiquitéit hu sech Sklaven als Virkäschter gehalen, well se Angscht haten, hiert Iesse kéint vergëft sinn.
Zanter der Entwécklung vu Sprengstoffer, Enn vum 19. Joerhonnert, goufen och domat eng Rei Attentater ausgefouert.
Attentater waren an der Zäit vum Kale Krich heefeg an d'Geheimdéngschter hunn eng Villzuel vu Methoden entwéckelt fir Perséinlechkeeten déi eng aner Ideologie haten, ëmzebréngen.
Verschidden Attentater goufe vu Geheimdéngschter ausgefouert, an dann anere Leit oder Gruppen an d'Schong geschott, fir eng Ursaach ze hunn, fir Revancheakte géint déi duerchzeféieren.
Ribeyret
Ribeyret (op Okzitanesch: Ribeiret) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Raymond Chirat
De Raymond Chirat, gebuer den 22. Juli 1922 zu Lyon an och do gestuerwen de 26. August 2015 war e franséische Filmhistoriker.
Am Joer 1981 huet d'Cinémathèque de la Ville de Luxembourg dem Raymond Chirat säi Buch Catalogue des films français de long métrage, films de fiction 1940-1950 an am Joer 1995 säi Buch iwwer déi lëtzebuergesch-franséisch Schauspillerin Juliette Faber publizéiert.
Leo-I-Grupp
D'Leo-I-Grupp, och M66/M96-Grupp genannt, ass eng Galaxiëgrupp op enger Distanz vu ronn 35 Mio. Liichtjoer. Wéi d'Lokal Grupp an aner Nopeschgalxiëgruppen zielt si zum Virgo-Superkoup
Bougey
Bougey ass eng franséisch Gemeng am Departement Haute-Saône an der Regioun Bourgogne-Franche-Comté.
Leo-I-Grupp
D'Grupp läit am Stärebild Leo, vum lat. Leo (Léiw). D'Grupp zerfällt an zwou Ënnergruppen, d'M96-Ënnergrupp ëm déi hell Galaxië M 95, M96 an M105, an d'M66-Ënnergrupp, déi am wiesentlechen aus dem sougenannten Leo-Triplet M65, M66 an NGC 3628 besteet. Béid Ënnergruppe ginn an der Literatur heefeg als eenzel Gruppe gefouert.
Déi hellste Membere vun der Grupp sinn déi visuell 8,9mag hell Spiralgalaxië M66 an déi 9,3mag hell Spiralgalaxis M96. Nei Distanzmiessunge ginn e mëttlere Gruppenofstand vun 10,4 MPc un, wärend aner Miessungen op eng éischter méi grouss Distanz deiten. D'Radialvitess vun der Grupp a Bezuch op d'kosmesch Hannergrondstralung läit bei 1316 km/s. Ënnersich ënner Beuechtung vun nei entdeckten Zwerggalaxien, déi sech an der M96-Ënnergrupp iwwer e Radius vu ronn 1,1 Mio. Liichtjoer verdeelen, ergëtt eng Dispersioun vun der Radialvitess vun 130 km/s. Dës Daten erginn eng Virial-Mass vu bal 7×1012 M☉, ongeféier dat Dräifacht vun der Mass vun der Lokaler Grupp. De banneschte Beräich ëm déi hell Haaptgalaxië weist dogéint ongeféier d'Mass an d'Mass-Liichtkraaft-Relatioun vun der Lokaler Grupp op.
Memberen
Dës Tabell weist déi identifizéiert Membere vun der Grupp nom Nearby Galaxies Catalog, D'Radialvitesse sinn heliozentresch, déi visuell Hellegkeeten am B-Band (blo) ugewisen.
Zousätzlech ginn deels nach NGC 3593, NGC 3628 an IC 2768 als Gruppemembere gezielt.
Demokratie
D'Demokratie ass e politesche System an deem d'Muecht bei der Majoritéit vum Vollek läit.
En huet säin Ursprong am antike Griicheland, wou dee System am 5. Joerhonnert virun eiser Zäitrechnung an de Polise wéi Athen opkomm ass.
Déi meescht Länner an der westlecher Welt gëllen haut als Demokratien an deenen e Parlament d'Gesetzer stëmmt. Och d'Groussherzogtum Lëtzebuerg ass eng Demokratie. Am éischten Artikel vun der Lëtzebuerger Constitutioun steet:
Ethymologie
De Begrëff Demokratie kënnt vum algriischen δημοκρατία (dēmokratiā), wat een als "Herrschaft vum Vollek" kann iwwersetzen. Et setzt sech aus de Wieder δῆμος (dēmos), "Vollek", a κρατός (kratós), "Gewalt", "Muecht" oder "Herrschaft" zesummen.
Tour de France 2015
Den Tour de France 2015 war déi 102. Editioun vum Tour de France.
Den Depart war de 4. Juli zu Utrecht mat engem Contre-la-montre vun 13,8 km. Duerno gouf an der Belsch gefuer an de Parcours a Frankräich gouf géint den Auerzäresënn gefuer, fir de 26. Juli op de Champs-Élysées unzekommen. Um Depart stoungen 198 Coureuren, verdeelt op 22 Ekippen an et gouf iwwer eng Distanz vun 3.360 km gefuer. Et ass fir d'éischt an der Geschicht vum Tour datt eng Ekipp mat engen afrikanesche Sponsor um Depart ass, d'Ekipp MTN-Qhubeka.
Crack in the World
Crack in the World ass en US-amerikanesche Film vum Andrew Marton aus dem Joer 1965.
Ëm wat geet et am Film?
Wëssenschaftler versichen déif an d'Äerdkuuscht ze buere fir do nei Energien ze fannen…
Georges-Louis vu Berghes
De Georges-Louis vu Berghes, gebuer de 5. September 1662 zu Bréissel, a gestuerwen de 5. Dezember 1743 zu Léck, war e Kavalleriesoffizéier am Déngscht vun de spueneschen Nidderlanden, Doumhär vu Saint Lambert zu Léck, vum 17. Dezember 1695 un, a vum 7. Februar 1724 un, Prënzbëschof vu Léck.
Seng Konkurrente fir de Bëschofstroun waren den Äerzbëschof vu Köln, de Klemens-August vu Bayern, dee sengem Virgänger säin Neveu war, de Kardinolprënz vu Sachsen, an den Äerzbëschof vu Vienne am Dauphiné.
Hi gouf zolidd vum Doumkapitel ënnestëtzt, well d'Doumhären e Bëschof wollten, deen ëmmer present war, a seng permanent Residenz am Bistum hat.
Discovery (Raumfär)
De Bau vun der Raumfär Discovery (fir Entdeckung) war den 12. August 1983 fäerdeg a si hat hiren éischte Fluch am August/September 1984 (STS-41-D). Mat der Landung vum 9. Mäerz 2011 hat d'Raumfär hir lescht Missioun STS-133 absolvéiert. Mat 39 Flich iwwer den Zäitraum vu 27 Joer ass d'Discovery dat Weltraumgefier dat am meeschten agesat gouf.
Geschicht
D'Discovery ass nom Segler Discovery, engem vun de Schëffer vum James Cook genannt, a mat deem hie 1778 Hawaii entdeckt huet.
Déi intern Bezeechnung fir de Space Shuttle ass OV-103, woubäi OV fir Orbiter Vehicle steet. Mat 39 Flich hat d'Discovery méi Flich wéi all iwwereg Orbiter gemaach. Ausserdeem gouf si all Kéier fir den éischte Fluch no den Onglécker vun der Challenger an der Columbia ausgewielt.
1990 huet d'Discovery den Hubble-Weltraumteleskop an de Raum bruecht.
Groussen Interessi krut 2005 d'Missioun STS-114, den éischte Fluch vun engem Shuttle no der Columbia-Katastroph am Joer 2003. Och bei dësem Fluch gouf et e puer Pannen, wat nees zu enger Ënnerbriechung vun de Shuttle-Flich gefouert hat.
Am Juli 2006 hat d'Discovery mat der Missioun STS-121 e weideren erfollegräiche Ravitaillementsfluch op d'International Raumstatioun (ISS) absolvéiert.